সরেজমিনে গিয়ে জানাযায়, আশুগঞ্জ সার কারখানা থেকে ৬ জেলার প্রায় ৯শত ডিলারের মাঝে ইউরিয়া সার সরবরাহ দেয়া হয়ে থাকে।গত কয়েক মাস যাবত কারখানা গুদাম থেকে সরবরাহকৃত সারের প্রায় বস্তাতেই ওজনে ৪/৫কেজি করে কম পাওয়া যাচ্ছে অভিযোগ উঠে। গত মঙ্গলবার সকালে কারখানার উৎপাদিত ব্যাগিং করা সারের বস্তা ডিলাদের সরবরাহের জন্য ট্রাকে তোলার সময় হঠাৎ করে সন্দেহ হলে একটি বস্তা ওজন দেয়া হয়।এতে ৫০ কেজি ওজনের বস্তায় সার পাওয়া যায় মাত্র ৪৫ কেজি।এ ঘটনায় ডিলার প্রতিনিধিরা প্রতিবাদ জানিয়ে অর্ধ দিবস ট্রাকে সার সরবরাহ বন্ধ রাখে। খবর পেয়ে কিশোরগঞ্জ  জেলা সার সমিতির সভাপতি নাজিরুজ্জামান ভূঁইয়া ও ব্রাহ্মণবাড়িয়া জেলা সার সমিতির সাধারণ সম্পাদক মোঃ জালাল উদ্দিন ডেলিভারী পয়েন্টে ছুটে আসেন।পরে সার সমিতির নেতৃবৃন্দদের নিয়ে কারখানা কর্তৃপক্ষ তাৎক্ষণিক আলোচনায় বসে ঘটনার নিস্পতি করেন।গতকাল বুধবার বিকালে কারখানার মহাব্যবস্থাপক(প্রশাসন)মো:ফরিদ উদ্দিনের স্বাক্ষরিত এক আদেশে দায়িত্বে অবহেলার কারনে ব্যাগিং বিভাগের মাষ্টার অপারেটর আব্দুল হাই ও টেকনেশিয়ান রফিকুল ইসলাম ভূইয়াকে বরখাস্ত এবং শিফট ইনর্চাজ জসিম উদ্দিন ভূইয়া , হাই স্কেল অপারেটর আবুল হাসেম, মাষ্টার অপারেটর শহীদ  উল্লাহ ভূইয়া, বিক্রয় বিভাগের শিফট ইনর্চাজ আব্দুল বারেক মোল্লা, ষ্টেনোগ্রাফার শহীদুল ইসলাম, সিনিয়র টালী ক্লার্ক রফিকুল ইসলাম শোকজ করা হয়েছে ।